Lyssa (Rabies)	
Veszettség, BNO10: A82	
1. Kórokozó:	Rabies vírus (Lyssavírus genus, Rhabdovírus család).	
2. Teendők a beteggel	
2.1. Jelentés:	Bejelentésre kötelezett a gyanús, a valószínűsíthető és a megerősített eset, amely sürgőséggel is jelentendő. Egy megbetegedést csak egyszer kell bejelenteni.	
	2.1.1. Esetek osztályozása	
	Gyanús eset	Teljesülnek a klinikai feltételek.	
	Valószínűsíthető eset
	Teljesülnek a klinikai feltételek és fennáll az epidemiológiai feltételek egyike.	
	Megerősített eset
	Teljesülnek a klinikai feltételek és a laboratóriumi feltételek legalább egyike.	
	2.1.2. Feltételek	
	Klinikai kritérium	Akut agyvelőgyulladás (encephalomyelitis) és
az alábbi hét tünet közül legalább kettő:
- állat okozta harapás helyén szenzoros változások,
- parézis vagy paralízis,
- garatizmok görcsei,
- hydrophobia,
- delírium,
- görcsroham,
- szorongás.	
	Epidemiológiai kritérium	- állatról emberre való terjedés (olyan állat, amelynél a betegség gyaníthatóan vagy bizonyítottan fennáll),
- közös forrással való érintkezés (ugyanaz az állat),
- emberről emberre való terjedés (pl. szervátültetés).	
	Laboratóriumi kritérium	- A Lyssa-vírus izolálása klinikai mintából.
- A Lyssa-vírus nukleinsav kimutatása klinikai mintában (pl. nyál vagy agyszövet).
- Vírus antigének kimutatása klinikai mintában.
- Lyssa-vírussal szembeni specifikus ellenanyagok kimutatása vírus-neutralizációs próbával vérsavóban vagy liquorban.
A laboratóriumi eredményeket az oltottsági státus szerint kell értelmezni.	
2.2. Elkülönítés:	A veszettségben szenvedő beteget az intenzív ellátást biztosító kijelölt egészségügyi intézményben (Fővárosi Szent László Kórház) kell elkülöníteni.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A Rabies vírus kimutatására a betegnél elvégezhető a cornea kaparék immunfluorescens vizsgálata az ÁNTSZ-OEK-ban.	
	2.3.3.Felszabadító vizsgálat:	Nem szükséges.	
2.4. Fertőtlenítés:	Folyamatos fertőtlenítés szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Nem szükséges.	
3.2.Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Nem szükséges. 	
3.5.Fertőzőforrás-kutatás:	Kötelező.	
3.6. A terjesztő közeg felderítése:	Kötelező, az expozíciótól függően (pl. igazoltan veszett szarvasmarha teje).